ඊයේ පෙරවරුවේ සිදුවූ මෙම අනතුරෙන් අදාල ගුවන් යානයේ නියමුවන් දෙදෙනා සහ තවත් නිලධාරින් දෙදෙනෙකු ජීවිතක්ෂයට පත්වූ අතර ඔවුන්ගේ මෘත ශරීර සම්බන්ධයෙන් මහේස්ත්‍රාත් පරීක්ෂණය සිදුකර මෘත දේහ බදුල්ල රෝහලේ මෘත ශරීරාගාරයේ තැන්පත් කරනු ලැබුවා.ශ්‍රී ලංකා ගුවන් හමුදාවට අයත් වයි - 12 වර්ගයේ සැහැල්ලූ ගුවන් යානයක් ඊයේ පෙරවරුවේ හම්බන්තොට - වීරවිල ගුවන් හමුදා කඳවුරෙන් ගුවන් නිරීක්ෂණ මෙහෙයුමක් සඳහා පිටත්ව තිබූ අතර, පෙරවරු 9.15 ට පමණ යානය හපුතලේ අයිස්පීල්ල කඳුකර ප්‍රදේශයේදී අනතුරට ලක්වුණා.අනතුරෙන් යානයේ ගමන් ගත් නිලධාරින් සිව්දෙනාම ජිවිතක්ෂයට පත්වූ අතර, අනතුර සිදුවූ ස්ථානයේ නිවසක සිටි කාන්තාවක් ද කම්පනයට පත්වී හපුතලේ රෝහල වෙත යොමු කෙරුණා.